Κώστα Ταχτσή, Κι έχουμε πόλεμο!

<https://kavafisg2kilkis.blogspot.com/2017/10/blog-post_23.html>

* Το μυθιστόρημα του Κώστα Ταχτσή με τίτλο *«Το τρίτο στεφάνι»* είναι ένας εσωτερικός μονόλογος της πρωταγωνίστριας Νίνας.
* Αφηγήτρια στο απόσπασμα είναι η Νίνα, μια πενηντάχρονη γυναίκα, παντρεμένη στον τρίτο της γάμο, η οποία αναπολεί τη ζωή της. Η αφήγησή της είναι γεμάτη από μνήμες και εικόνες του παρελθόντος. Η σκέψη της ανατρέχει στο παρελθόν, σε καταστάσεις και γεγονότα που υπήρξαν καταλυτικά για την ίδια και συνέβαλλαν στο να πάρει η ζωή της τη συγκεκριμένη τροπή.
* Η Νίνα αφηγείται τη δικής της ζωή αλλά παράλληλα αφηγείται και τη ζωή της δεύτερης πρωταγωνίστριας του έργου, της Εκάβης, είτε µέσα από περιγραφές είτε µέσα από τον ίδιο το λόγο της Εκάβης.
* Το συγκεκριμένο απόσπασμα δείχνει τις αντιδράσεις των μελών της οικογένειάς της και του κοινωνικού της περίγυρου, την περίοδο της έκρηξης του πολέμου του 1940.
* Παρουσιάζονται οι ιδιωτικές, αθέατες όψεις μιας κορυφαίας ιστορικής στιγμής
* Οι πρωταγωνιστές του κειμένου δεν είναι σε θέση να συνειδητοποιήσουν ακόμα την δραματικότητα των περιστάσεων γιατί αιφνιδιάζονται από τα γεγονότα. Οι αντιδράσεις τους έχουν ποικίλες διακυμάνσεις, από δραματικές μέχρι κωμικές, τα συναισθήματά τους κυμαίνονται από τον πανικό έως την αδιαφορία
* Ο προφορικός λόγος της αφήγησης είναι χειμαρρώδης και συχνά με έντονη αίσθηση του χιούμορ Παρακολουθεί τις συναισθηματικές μεταβολές της Νίνας, εστιάζοντας με παρατηρητικότητα στις λεπτομέρειες.
* Η αφήγηση σε πρώτο πρόσωπο από την βασική ηρωίδα του έργου, τη Νίνα, δίνει στο κείµενο αµεσότητα και στον αναγνώστη την αίσθηση ότι σχεδόν παρακολουθεί μια αληθινή συνέντευξη.
* Οι εικόνες είναι ζωντανές και ρεαλιστικές, μέρη, πρόσωπα, γεγονότα περιγράφονται με ακρίβεια και λεπτομέρεια. Στην πραγματικότητα αποτελούν συνεχή flash back (αναδρομές στο παρελθόν) μέσα στη σκέψη της Νίνας.
* Η κυρά Εκάβη, ο δεύτερος σημαντικός χαρακτήρας του έργου του Ταχτσή, είναι ο άνθρωπος με τον οποίο η Νίνα είχε αναπτύξει μια φιλική και μοναδική σχέση. Εκτός από φίλη της υπήρξε και πεθερά της, αργότερα. Ήταν και οι δύο γυναίκες δυναμικές, πολύ γεμάτες από ζωντάνια και πείσμα για να υποκύψουν στις δυσκολίες της ζωής.
* Στο κείμενο ιδιαίτερη εντύπωση προκαλεί η ιδεολογική μεταστροφή του **Αντώνη**, συζύγου της Νίνας. Ο Αντώνης ήταν ο δεύτερος σύζυγος της Νίνας.
* Πρόσωπα: πέρα από τα προαναφερθέντα πρόσωπα (Νίνα, Εκάβη, Αντώνης) παρουσιάζονται άμεσα ή έμμεσα και πολλά άλλα: Μαριέττα (καμαριέρα της Νίνας), Μαρία(κόρη της Νίνας), Νότα (γειτόνισσα), Θόδωρος (γιος της κυρα Εκάβης), Κατίγκω (θεία της Νίνας), Λέων ( ξάδελφος του Κασιμάτη που δούλευε στο Υπουργείο), τα τρία αδέλφια της Μαριέττας**,** Κουκής (άντρας της Νότας), τα τρία παιδιά της κυρα Εκάβης, Τάκης και Πέτρος (παιδιά της θείας Κατίγκως), Άκης (εγγονός της κυρα Εκάβης)